ΓΡΑΠΤΗ ΕΡΩΤΗΣΗ E-1216/00

υποβολή: Erik Meijer (GUE/NGL), Alexander de Roo (Verts/ALE), Johannes Blokland (EDD), Dorette Corbey (PSE) και Theodorus Bouwman (Verts/ALE) προς την Επιτροπή

(14 Απριλίου 2000)

Θέμα: Η επαναλειτουργία της σιδηροδρομικής γραμμής του Ρήνου (De IJzeren Rijn), που διασχίζει το εθνικό πάρκο De Meinweg στα ολλανδο-γερμανικά σύνορα

1. Μπορεί η Επιτροπή να επιβεβαιώσει ότι κατά τα τέλη Μαρτίου 2000 έχει συναφθεί συμφωνία μεταξύ του Βελγίου, της Ολλανδίας και της Γερμανίας όσον αφορά την επαναλειτουργία της παλαιάς σιδηροδρομικής γραμμής De IJzeren Rijn που συνδέει το λιμένα της Αμβέρσας με την περιοχή του Ρούρ στην Γερμανία;

2. Είναι ενήμερη η Επιτροπή για το γεγονός ότι η αναφερόμενη στην παράγραφο 1 σύνδεση διασχίζει το εθνικό πάρκο De Meinweg μεταξύ των πόλεων Roermond και Mnchengladbach και ότι το γεγονός αυτό είναι ένας από τους λόγους για τους οποίους αυτή η σύνδεση μονής γραμμής που δεν εφοδιάζεται με ηλεκτρισμό έχει εγκαταλειφθεί εδώ και πολύν καιρό από τους σιδηροδρομικούς οργανισμούς; Γνωρίζει άραγε η Επιτροπή ότι χωρίς έργα αποκατάστασης η γραμμή αυτή δεν μπορεί να επαναλειτουργήσει;

3. Θυμάται άραγε η Επιτροπή την απάντησή της στηνπ' αριθ. Ρ-1875/99(1) γραπτή ερώτηση του κ. De Roo, από την οποία προκύπτει ότι οι αναμενόμενες σημαντικές συνέπειες για το πάρκο De Meinweg πρέπει να εκτιμηθούν βάσει των οδηγιών 92/43/ΕΚ(2) και 79/409/ΕΟΚ(3), αλλά ότι δενφίστανται ακόμη ενδείξεις ότι έχει ήδη πραγματοποιηθεί παραβίαση των οδηγιών αυτών, και ότι επρόκειτο η ίδια να απευθυνθεί στις ολλανδικές αρχές επί του θέματος αυτού; Ποιες πληροφορίες έχει λάβει η Επιτροπή εν τω μεταξύ;

4. Μπορεί η Επιτροπή να επιβεβαιώσει ότι η αναφερόμενη στην παράγραφο 1 απόφαση προεξοφλεί μια περιβαλλοντική μελέτη, η οποία δεν έχει πραγματοποιηθεί ακόμα στην Ολλανδία, και ότι ως εκ τούτου η συμφωνία δεν συνεπάγεται πραγματικέςποχρεώσεις για το κράτος μέλος αυτό;

5. Ποια διαδικασία ακολουθείται όσον αφορά την καταγραφή των περιβαλλοντικών συνεπειών για το τμήμα της σιδηροδρομικής γραμμής που βρίσκεται στη Γερμανία; Πότε, κατά την εκτίμηση της Επιτροπής, θα είναι δυνατόν να αξιολογηθεί το κατά πόσο αντιβαίνει το εν λόγω σχέδιο προς τις προαναφερθείσες οδηγίες;

6. Θεωρεί η Επιτροπή ότι το γεγονός ότι μια σύνδεση, που δεν συμβιβάζεται με τις οδηγίες, έχει προσωρινό ή μόνιμο χαρακτήρα διαδραματίζει σημαντικό ρόλο για την αξιολόγηση της σύνδεσης αυτής, και ότι είναι αποδεκτό να χρησιμοποιείται παρόμοια σύνδεση εν αναμονή της ενδεχόμενης εγκατάστασης άλλης σύνδεσης;

7. Είναι διατεθειμένη η Επιτροπή να προωθήσει όπως η σήμερα συμπεφωνημένη διαδρομή σχεδιασθεί όσο το δυνατό συντομότερα στην γραμμή που θα συνδέει το Βένλο με το Mnchengladbach, π.χ. συνδέοντας το βελγικό δίκτυο στο ύψος της πόλης Turnhout με το ολλανδικό, στο ύψος της πόλης Eindhoven, και κατασκευάζοντας τη σύνδεση αυτή κατά μήκος του αυτοκινητοδρόμου Ε3/34, ούτως ώστε να χρησιμοποιείται ταυτόχρονα για τη μεταφορά επιβατών;

8. Είναι επίσης διατεθειμένη η Επιτροπή, εν αναμονή της κατασκευής νέωνποδομών να προωθήσει τις μεταφορές μέσω τηςφισταμένης βελγο-γερμανικής εμπορευματικής σιδηροδρομικής γραμμής μεταξύ των πόλεων Vis και Aken, ούτως ώστε να προστατεύεται επί μονίμου βάσεως η περιοχή του πάρκου De Meinweg;

(1) ΕΕ C 170 E της 20.6.2000, σελ. 113.

(2) ΕΕ L 206 της 22.7.1992, σελ. 7.

(3) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(30 Μαΐου 2000)

Όπως αναφέρθηκε και στην απάντηση στη γραπτή ερώτηση Ρ-1875/99 του κου de Roo(1), η Επιτροπή διαβίβασε σχετική επιστολή στις Κάτω Χώρες, με την οποία ζητά από τις Κάτω Χώρες να της χορηγηθούν πληροφορίες σχετικά με την εφαρμογή της οδηγίας 79/409/ΕΟΚ του Συμβουλίου της 2 Ιουλίου 1979 περί της διατηρήσεως των αγρίων πτηνών(2) και της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(3), όσον αφορά την περιοχή του Meinweg. Το Meinweg χαρακτηρίστηκε περιοχή ειδικής προστασίας (ΠΕΠ) κατά την έννοια των διατάξεων της οδηγίας 79/409/ΕΟΚ και προτάθηκε να αποτελέσει περιοχή ειδικού κοινοτικού ενδιαφέροντος (ΕΚΕ) και κατά την έννοια των διατάξεων της οδηγίας 92/43/ΕΟΚ.

Η Επιτροπή ζητούσε με την επιστολή της από τις Κάτω Χώρες να της χορηγηθούν πληροφορίες κατά πόσον έχει ήδη πραγματοποιηθεί η δέουσα εκτίμηση σύμφωνα με τον ορισμού του άρθρου 6 παράγραφος 3 της οδηγίας 92/43/ΕΟΚ σχετικά με τις επιπτώσεις που θα έχει το έργο στην περιοχή του Meinweg και, εάν ναι, ποια ήταν τα αποτελέσματα της εκτίμησης αυτής.

Η Επιτροπή δεν έχει ακόμη λάβει εγκαίρως την απάντηση των Κάτω Χωρών, η οποία είναι πλέον εκπρόθεσμη. Για το λόγο αυτό, η Επιτροπή διαβίβασε άλλη μία επιστολή στις Κάτω Χώρες, ζητώντας τους να της διαβιβαστεί η απάντησή τους, το ταχύτερο δυνατόν.

Μέχρι τη στιγμή που η Επιτροπή θα ενημερωθεί σχετικά με τα αποτελέσματα της σχετικής εκτίμησης, δεν είναι σε θέση να κρίνει κατά πόσο εφαρμόζονται οι διατάξεις της οδηγίας 79/409/ΕΟΚ και της οδηγίας 92/43/ΕΟΚ ιδίως η διάταξη του άρθρου 6 παράγραφος 4 της τελευταίας οδηγίας, στο προαναφερόμενο έργο.

Η εφαρμογή της οδηγίας 79/409/ΕΟΚ και της οδηγίας 92/43/ΕΟΚ αποτελεί κατά κύριο λόγο ευθύνη του ενδιαφερόμενου κράτους μέλους. Η μόνη αρμοδιότητα που έχει η Επιτροπή είναι να ελέγξει, κατά πόσο το συγκεκριμένο κράτος μέλος συμμορφώθηκε με τις απαιτήσεις των εν λόγω οδηγιών.

Οι όροι που απαιτούνται από τη διάταξη του άρθρου 6 παράγραφος 4 της οδηγίας 92/43/ΕΟΚ, καθώς και η εκτίμηση των εναλλακτικών διαδρομών αντί της προσωρινής ή μόνιμης επαναλειτουργίας τηςφιστάμενης σιδηροδρομικής γραμμής μέσω της περιοχής του Meinweg, εφαρμόζονται μόνο εάν από τα αποτελέσματα της εκτίμησης που πραγματοποιείται βάσει του άρθρου 6 παράγραφος 3 της οδηγίας, αποδεικνύεται ότι το έργο αυτό θα έχει σημαντικές επιπτώσεις στην περιοχή του Meinweg. Η Επιτροπή δεν διαθέτει προς το παρόν καμιά σχετική ένδειξη από την οποία να προκύπτει ότι πρέπει να ληφθούν μέτρα, όπωςποδεικνύεται στην ερώτηση, εκ των προτέρων, πριν περιέλθει στην Επιτροπή η απάντηση των Κάτω Χωρών. Η Επιτροπή δεν έχει ακόμη λάβει κανένα σχετικό στοιχείο ότι έχει ήδηπάρξει παραβίαση των διατάξεων της οδηγίας 79/409/ΕΟΚ ή της οδηγίας 92/43/ΕΟΚ.

(1) ΕΕ C 170 E της 20.6.2000.

(2) ΕΕ L 103 της 25.4.1979.

(3) ΕΕ L 206 της 22.7.1992.